
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	11 aprilie 2016

	Nr.
	4c-7/145 


R A P O R T

asupra propunerii legislative pentru modificarea şi completarea Legii Dialogului Social nr.62/2011
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. Plx 35/2016 din 17 februarie 2016, cu dezbaterea pe fond, în procedură obişnuită, a propunerii legislative pentru modificarea şi completarea Legii Dialogului Social nr.62/2011.
Propunerea legislativă are ca obiect de reglementare modificarea Legii dialogului social nr.62/2011, în sensul ca, în timpul mandatului reprezentanţilor aleşi în organele de conducere ale organizaţiilor sindicale precum şi în termen de doi ani de la finalizarea acestuia, să nu li se poată modifica ori desface contractul individual de muncă pentru motive neimputabile lor din punct de vedere profesional, fără acordul scris al organului colectiv de conducere ales în aceste organizaţii sindicale.

Totodată, se stabileşte şi obligaţia angajatorului de a invita delegaţii desemnaţi de organizaţiile sindicale reprezentative la nivel de unitate pentru a participa la şedinţele consiliului de administraţie sau altor organe asimilate acestora, pentru rezolvarea problemelor de interes profesional, economic, social, cultural sau sportiv.
Propunerea legislativă a fost respinsă de Senat în şedinţa din 15 februarie 2016.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1095/13.10.2015)

· avizul Consiliului Economic şi Social (nr.2693/29.09.2015), prin care se comunică punctele de vedere ale părţilor: avizarea favorabilă – reprezentanţii părţii sindicale şi guvernamentale, respectiv avizarea negativă – reprezentanţii părţii patronale.
· avizul favorabil al Comisiei juridice, de disciplină şi imunităţi (nr.4c-11/170/01.03.2016)

· avizul negativ al Comisiei pentru egalitatea de şanse pentru femei şi bărbaţi (nr.4c-17/786/02.03.2016)

· punctul de vedere al Guvernului, exprimat în cadrul dezbaterilor.
La dezbaterile care au avut loc în şedinţa comisiei din 31 martie 2016 au participat, în conformitate cu prevederile art.55 din Regulamentul Camerei Deputaţilor, republicat, cu modificările ulterioare:
- d-l Eduard Corjescu - Secretar de Stat, Ministerul Muncii, Familiei, Protecţiei Sociale şi Persoanelor Vârstnice 
- d-l Ion Pisc – primvicepreşedinte, Blocul Naţional Sindical

- d-l Cristian Mihai – vicepreşedinte, Blocul Naţional Sindical

- d-l Bogdan Hossu – preşedinte, Confederaţia sindicală Cartel ALFA

- d-l Eduard Floria – Patronat “Concordia”

- d-l Mihai Acsinte – Patronat “Concordia”
- d-na Adela Janscu – CCIFER.
La lucrările comisiei şi-au înregistrat prezenţa 23 deputaţi, din totalul de 24 membri ai comisiei.

Raportul comisiei a fost adoptat cu unanimitate de voturi.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.

Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.


În urma finalizării dezbaterilor, Comisia propune Plenului Camerei Deputaţilor, adoptarea propunerii legislative cu amendamente, redate în anexele care fac parte integrantă din prezentul raport. 




PREŞEDINTE,





SECRETAR,



Adrian Solomon





Mihăiţă Găină

Întocmit,

Consilier parlamentar Lidia Vlădescu

ANEXA NR.1
AMENDAMENTE ADMISE
În urma dezbaterilor, Comisia propune adoptarea propunerii legislative cu următoarele amendamente:
	Nr. crt.
	Text

act normativ de bază
	Text

propunere legislativă 
	Text propus de Comisie

(autor amendament)
	Motivare

	1. 
	__
	Titlul legii

Lege pentru modificarea şi completarea Legii Dialogului Social nr.62 / 2011 

	Lege pentru modificarea şi completarea Legii dialogului social nr.62/2011 

	Pentru respectarea normelor de tehnică legislativă.

	2. 
	__
	Articol unic - Legea dialogului social 62 / 2011, republicată în Monitorul Oficial al României, Partea I, nr. 625 din 31 august 2012, cu modificările ulterioare, se modifică şi se completează după cum urmează:


	Articol unic - Legea dialogului social nr.62/2011, republicată în Monitorul Oficial al României, Partea I, nr. 625 din 31 august 2012, cu modificările şi completările ulterioare, se modifică şi se completează după cum urmează:


	Pentru respectarea normelor de tehnică legislativă.

	3. 
	Art. 10 alin.(1)
(1) Sunt interzise modificarea şi/sau desfacerea contractelor individuale de muncă ale membrilor organizaţiilor sindicale pentru motive care privesc apartenenţa la sindicat şi activitatea sindicală.
	1. La articolul 10, alineatul 1 se modifică şi va avea următorul cuprins:
„(1) În timpul mandatului şi în termen de 2 ani de la finalizarea lui, reprezentanţii aleşi în organele de conducere ale organizaţiilor sindicale nu pot fi obiectul unor modificări sau desfaceri a contractului individual de muncă pentru motive neimputabile lor din punct de vedere profesional, decât cu acordul scris al organului colectiv de conducere ales în organizaţia sindicală.”


	Se elimină.

Autori: deputaţi Ovidiu Iane, Adrian Solomon şi Cristina Nichita


	Pentru o mai bună sistematizare a textului, a fost preluat ca alin.(11).

	4. 
	__
	__
	1. La articolul 10, după alineatul (1) se introduce un nou alineat, alineatul (11), cu următorul cuprins:
„(11) Este interzisă, sub sancţiunea nulităţii absolute a deciziei de concediere, concedierea persoanelor alese în organele de conducere ale sindicatelor pe toată durata mandatului, precum şi pe o perioadă de 2 ani de la încetarea acestuia, pentru motive care nu ţin de persoana salariatului, pentru necorespundere profesională sau pentru motive ce ţin de îndeplinirea mandatului pe care l-au primit de la salariaţii din unitate.”

Autori: deputaţi Adrian Solomon, Cristina Nichita şi Ovidiu Iane


	Pentru o mai bună sistematizare a textului, a fost preluat de la pct. 1 din propunerea legislativă.

	5. 
	Art.10, alin.(2)

(2) Dispoziţiile alin. (1) se aplică în mod corespunzător şi raporturilor de serviciu ale funcţionarilor publici şi funcţionarilor publici cu statut special.


	__
	2. La articolul 10, alineatul (2) se modifică şi va avea următorul cuprins:
„(2) Dispoziţiile alin. (1) şi (11) se aplică în mod corespunzător şi raporturilor de serviciu ale funcţionarilor publici şi funcţionarilor publici cu statut special.”

Autori: deputaţi Adrian Solomon şi Cristina Nichita


	Pentru corelare cu amendamentele propuse.

	6. 
	Art. 30 alin.(1)
(1) Angajatorul poate invita sindicatul reprezentativ la nivel de unitate să participe în consiliul de administraţie sau alt organ asimilat acestuia, inclusiv în cazul administraţiei publice, la discutarea problemelor de interes profesional, economic şi social.
	2. Articolul 30 se modifică şi va avea următorul cuprins:
„(1) Angajatorul invită delegaţii desemnaţi de organizaţiile sindicale reprezentative, la nivel de unitate, să participe în consiliul de administraţie sau alte organe asimilate acestuia, pentru rezolvarea problemelor de interes profesional, economic, social, cultural sau sportiv.”

	Se elimină.

Autori: deputaţi Adrian Solomon şi Cristina Nichita


	Textul iniţial este acoperitor. 

Modificarea propusă ar veni în contradicţie cu alte norme legale în vigoare.

	7. 
	Art. 135 alin.(1) lit.a)

(1) În unităţile în care nu există sindicate reprezentative negocierea contractului colectiv de muncă se face după cum urmează:

a) dacă există un sindicat constituit la nivel de unitate, afiliat la o federaţie sindicală reprezentativă în sectorul de activitate din care face parte unitatea, negocierea se face de către reprezentanţii federaţiei sindicale, la solicitarea şi în baza mandatului sindicatului, împreună cu reprezentanţii aleşi ai angajaţilor;

	__
	3. La articolul 135 alineatul (1), litera a) se modifică şi va avea următorul cuprins:

“a) dacă există un sindicat constituit la nivel de unitate, afiliat la o federaţie sindicală reprezentativă în sectorul de activitate din care face parte unitatea, negocierea se face de către reprezentanţii federaţiei sindicale, la solicitarea şi în baza mandatului sindicatului, conform art.134 pct.2 lit.a);”

Autor: deputat Irinel Stativă şi Adrian Solomon


	Modificarea este necesară  pentru punerea de acord a textului cu art.134 punctul 2 lit. a).


ANEXA NR.2
AMENDAMENTE RESPINSE
În urma dezbaterilor, Comisia a respins următoarele amendamente:
	Nr. crt.
	Text

iniţial
	Text amendament

(autor)
	MOTIVARE

1. Argumente susţinere
2. Argumente respingere
	Camera decizională

	1. 
	__
	Domnul deputat Ovidiu Iane propune introducerea, la articolul 10, după alineatul (2) a unui nou alineat, alineatul (3), cu următorul cuprins:
„(3) Este interzisă sub sancţiunea nulităţii absolute a deciziei de concediere, concedierea persoanelor alese în organele de conducere ale sindicatelor pe toată durata mandatului precum şi pe o perioadă de 2 ani de la încetarea acestuia pentru motive care nu ţin de persoana salariatului, pentru necorespundere profesională sau pentru motive ce ţin de îndeplinirea mandatului pe care l-au primit de la salariaţii din unitate.”

	1. Corelare cu amendamentele propuse.
2. Reformularea adoptată de comisie este mai bună, din punct de vedere al respectării normelor de tehnică legislativă. Practic, textul a fost preluat ca alin.(11) în cadrul aceluiaşi articol.
	Camera Deputaţilor

	2. 
	Art.22 alin.(2)

(2) Organizaţiile sindicale reprezentative, în condiţiile legii, pot negocia prin contractul colectiv de muncă la nivel de unitate punerea la dispoziţie a spaţiilor şi facilitaţilor necesare desfăşurării activităţii sindicale.


	Domnul deputat Iacob Puşcaş propune reformularea textului după cum urmează:

„(2) Organizaţiile sindicale reprezentative la nivel de unitate, în condiţiile legii, vor beneficia de spaţiile şi facilitaţile necesare desfăşurării activităţii sindicale în instituţia din care provin.”

	1. 
2. Formularea iniţială este acoperitoare.
	Camera Deputaţilor

	3. 
	2. Articolul 30 se modifică şi va avea următorul cuprins:
„(1) Angajatorul invită delegaţii desemnaţi de organizaţiile sindicale reprezentative, la nivel de unitate, să participe în consiliul de administraţie sau alte organe asimilate acestuia, pentru rezolvarea problemelor de interes profesional, economic, social, cultural sau sportiv.”


	Domnul deputat Dumitru Chiriţă propune reformularea textului după cum urmează:

„(1) Angajatorul invită delegaţii desemnaţi de organizaţiile sindicale reprezentative, la nivel de unitate, să participe în consiliul de administraţie sau alte organe asimilate acestuia, pentru rezolvarea problemelor de interes profesional, economic, social, cultural sau sportiv pentru salariaţi.”

	1. Pentru o formulare mai clară.
2. Formularea din actul normativ de bază este acoperitoare. În plus, imperativitatea textului poate da naştere la apariţia unor situaţii de imposibilitate a desfăşurării şedinţelor în situaţia în care angajatorul are pe ordinea de zi a consiliului de administraţie şi discutarea unor aspecte confidenţiale care nu pot fi abordate în prezenţa reprezentanţilor sindicatelor. Totodată, există cadrul legal prin care angajatorul este obligat să-i informeze pe salariaţi cu privire la alte aspecte ce ţin de activităţile şi situaţia economică a întreprinderii, structura şi evoluţia probabilă a ocupării forţei de muncă în cadrul întreprinderii, dar şi alte decizii care pot duce la modificări importante în organizarea muncii, în relaţiile contractuale sau în raporturile de muncă.

	Camera Deputaţilor

	4. 
	2. Articolul 30 se modifică şi va avea următorul cuprins:
„(1) Angajatorul invită delegaţii desemnaţi de organizaţiile sindicale reprezentative, la nivel de unitate, să participe în consiliul de administraţie sau alte organe asimilate acestuia, pentru rezolvarea problemelor de interes profesional, economic, social, cultural sau sportiv.”
	Domnul deputat Iacob Puşcaş propune reformularea textului după cum urmează:
„(1) Angajatorul invită obligatoriu sindicatul reprezentativ la nivel de unitate, să participe în consiliul de administraţie sau alt organ asimilat acestuia, inclusiv în cazul administraţiei publice, la discutarea problemelor de interes profesional, economic şi social.”


	1. –

2. Formularea din actul normativ de bază este acoperitoare. În plus, imperativitatea textului poate da naştere la apariţia unor situaţii de imposibilitate a desfăşurării şedinţelor în situaţia în care angajatorul are pe ordinea de zi a consiliului de administraţie şi discutarea unor aspecte confidenţiale care nu pot fi abordate în prezenţa reprezentanţilor sindicatelor. Totodată, există cadrul legal prin care angajatorul este obligat să-i informeze pe salariaţi cu privire la alte aspecte ce ţin de activităţile şi situaţia economică a întreprinderii, structura şi evoluţia probabilă a ocupării forţei de muncă în cadrul întreprinderii, dar şi alte decizii care pot duce la modificări importante în organizarea muncii, în relaţiile contractuale sau în raporturile de muncă.

	Camera Deputaţilor

